CELEX: 22017D1049
Language: lt
Date: 1446163200000
Title: 2015 m. spalio 30 d. EEE jungtinio komiteto sprendimas Nr. 260/2015, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/1049]

22.6.2017   
               
               
                  LT
               
               
                  Europos Sąjungos oficialusis leidinys
               
               
                  L 161/42
               
            EEE JUNGTINIO KOMITETO SPRENDIMAS
      Nr. 260/2015
      2015 m. spalio 30 d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/1049]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2015 m. gegužės 8 d. Komisijos įgyvendinimo sprendimas (ES) 2015/744, kuriuo leidžiama taikyti laikinąją priemonę, kurios pagal Europos Parlamento ir Tarybos reglamento (EB) Nr. 1272/2008 52 straipsnį Nyderlandai ėmėsi dėl elektroninių cigarečių, kuriose yra nikotino, ir pildomųjų talpyklų papildomų pakavimo ir ženklinimo reikalavimų (1);
               
            
                  (2)
               
               
                  todėl EEE susitarimo II priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XV skyriuje po 12zzy punkto (Komisijos įgyvendinimo reglamentas (ES) 2015/419) įterpiamas šis punktas:
      
         
                     „12zzz.
                  
                  
                     
                        32015 D 0744: 2015 m. gegužės 8 d. Komisijos įgyvendinimo sprendimas (ES) 2015/744, kuriuo leidžiama taikyti laikinąją priemonę, kurios pagal Europos Parlamento ir Tarybos reglamento (EB) Nr. 1272/2008 52 straipsnį Nyderlandai ėmėsi dėl elektroninių cigarečių, kuriose yra nikotino, ir pildomųjų talpyklų papildomų pakavimo ir ženklinimo reikalavimų (OL L 118, 2015 5 9, p. 8).“
                  
               
      2 straipsnis
      
         Europos Sąjungos oficialiojo leidinio EEE priede skelbtinas Įgyvendinimo sprendimo (ES) 2015/744 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2015 m. lapkričio 1 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. spalio 30 d.
         
            
               EEE jungtinio komiteto vardu
            
            
               Pirmininkė
            
            Oda SLETNES
         
      
      
         (1)  OL L 118, 2015 5 9, p. 8.
      
         (*1)  Konstitucinių reikalavimų nenurodyta.